recursal/SuperWikiNEXT-32B huggingface dataset:
*Jean-Pierre Bemba (2006)*
**Jean-Pierre Bemba Gombo** (s. 4. marraskuuta 1962) on Kongon demokraattisen tasavallan poliitikko ja entinen kapinallisjohtaja.

Bemban isä Bemba Saolona oli menestyksekäs liikemies ja Mobutu Sese Sekon läheinen kumppani. Bemba vietti lapsuutensa Kinshasassa, Brysselissä sekä Gbadolitessa Pohjois-Kongossa, joka oli Mobutun lapsuudenkylä ja myöhemmin "Viidakon Versailles." Mobutu otti hänet henkilökohtaiseksi avustajakseen hänen täytettyään 30.
Isä Saolona pääsi myös lyhyeksi aikaa talousministeriksi Laurent Kabilan hallitukseen, kun hänen joukkonsa marssivat Kinshasaan toukokuussa 1997 ja syrjäyttivät Mobutun.

Vuonna 1998 Bemba muodosti Kongon vapautusliikkeen (MLC) Ugandan presidentin Yoweri Musevenin tuella Kabilaa vastaan. Muutamassa kuukaudessa MLC sai haltuunsa koko Pohjois-Kongon. Bemban sotavoima pakotti lopulta Kabilan toinen Kongon sodan päättäneeseen rauhansopimukseen. Hänet nimitettiin yhdeksi neljästä varapresidentistä siirtymäajan hallitukseen 2003–2006.

Bemba joukot kukistivat myös kapinayrityksen Keski-Afrikan tasavallassa presidentti Ange-Félix Patasséa vastaan 2002. Kun Patassé kaadettiin vallankaappauksella, hänen seuraajansa syytti Bembaa siviilien murhista, ryöstelystä ja joukkoraiskauksista.

Bemba oli ehdolla kesän 2006 Kongon presidentinvaaleissa. Bemban kannatus oli korkeinta pääkaupungissa lingalankielisessä Länsi-Kongossa, mukaan lukien Kinshasassa. Hän sai ensimmäisellä kierroksella toiseksi eniten ääniä, noin 20 %, vastaan Joseph Kabilan saamat 44 %. Miehet kohtasivat toiselle kierroksella lokakuun lopussa, jolloin Kabila valittiin presidentiksi.

Bemba ei hyväksynyt tulosta. Hän pakeni maasta maapetossyytöksiä, kun hänen joukkonsa ja maan armeija taistelivat Kinshasassa 22.–23. maaliskuussa 2007 muutaman kuukauden presidentinvaalien jälkeen hänen kieltäydyttyä luopumasta yksityisarmeijastaan.
Joukkojensa koettua tappion hallituksen joukoille Bemba pakeni Etelä-Afrikan lähetystöön, jossa hän piileskeli perheineen kolme viikkoa. 11. huhtikuuta 2007 YK:n rauhanturvaajat saattoivat hänet lentokentälle, josta hän lensi yksityisjetillä Portugalin Faroon samaan hoitoa vanhaan jalkavammaansa. Myöhemmin hän oleskeli Portugalin poliisin suojaamana huvilassa Quinta do Lagossa.

Bemba pidätettiin toukokuussa 2008 Belgiassa syytettynä sotarikoksista ja rikoksista ihmisyyttä vastaan.

Bemba omistaa edelleen Kongossa kaksi televisiokanavaa ja yhden radiokanavan, joiden toiminnan "aseistetut miehet" katkaisivat heinäkuussa 2010.

Lähteet
-------

* Profile: Jean-Pierre Bemba, BBC, 25.6.2008

1. ↑  Guard of Congo's rebel leaders refuse to stand down IHT. Viitattu 16.12.2008.
2. ↑  Congo ex-rebel Bemba in Portugal for medical care Reuters Alertnet.  Arkistoitu 6.7.2008. Viitattu 16.12.2008.
3. ↑  Former DR Congo leader arrested BBC. Viitattu 16.12.2008.
4. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |

 |
*Tämä artikkeli käsittelee suomalaista taidemaalaria. Juho Salminen (jalkapalloilija) käsittelee suomalaista jalkapalloilijaa.*
**Juho Albert Salminen** (1. lokakuuta 1892 Nurmijärvi – 24. joulukuuta 1945) oli suomalainen taidemaalari.

Salmisen vanhemmat olivat talollinen Kaarlo Viktor Salminen ja Matilda Haago. Hän kävi Suomen Taideyhdistyksen piirustuskoulun 1920–1924 ja teki opintomatka Ranskaan ja Saksaan 1928 sekä uudelleen Ranskaan 1930. Salminen työskenteli pakkamestarina Valtion rautateillä.

Salminen osallistui Suomen Taiteilijain näyttelyihin vuosien 1921–1943 välillä. Hänen töitään oli esillä 1930-luvulla ulkomaisissa näyttelyissä Ruotsissa, Norjassa, Virossa, Hollannissa, Belgiassa ja Saksassa.

Teoksia
-------

* *Pöytärukous*
* *Purjeenpaikkaajat*
* *Katukivenhakkaaja*
* *Porvoon tuomiokirkko*
* *Puiden katveessa*
* *Asetelma*
* *Omakuva (1936)*

Palkinnot
---------

* I palkinto dukaattikilpailussa 1925
* I palkinto Suomalaisen lyseon seinämaalauskilpailussa 1925
* II palkinto Kordelinin sommittelukilpailussa 1926
* IV palkinto valtion taidekilpailussa 1928
* II palkinto valtion taidekilpailussa 1929
* II palkinto Kordelinin maisemamaalauskilpailussa 1937

Lähteet
-------

* Wikiaineisto: Kuka kukin oli 1961
* Suomen kuvataiteilijat-verkkomatrikkeli (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
Kate Walsh
**Kate Walsh** (s. 20. helmikuuta 1983 Burnham-on-Crouch) on englantilainen laulaja. Hän on kotoisin Burnham-on-Crouchista Essexistä, Englannista.

Walshin julkaisi ensimmäisen albuminsa *Clocktower Park* vuonna 2003 pienelle indie-levy-yhtiölle nimeltä Kitchenware Records. Vuonna 2007 Walsh julkaisi toisen albuminsa *Tim's House* omakustanteena, oman levy-yhtiönsä Blueperry Pien kautta. Walsh äänitti levyn ystävänsä kotona ja nimesi levyn hänen kunniakseen.
Aluksi levy oli saatavilla Walshin MySpace-sivulta mutta myöhemmin hän laittoi sen myyntiin iTunes-verkkokauppaan ja levy kohosi nopeasti Ison-Britannian iTunesin myydyimpien levyjen joukkoon ollen jopa listan kärjessä.

Diskografia
-----------

### Clocktower Park

1. It's Never Over
2. Animals On Fire
3. June Bug
4. Star
5. Impressionable
6. Miss World
7. Sullen
8. Quicksand
9. Same Old
10. Holes In My Jacket

### Tim's House

1. Your Song
2. Talk Of The Town
3. Is This It?
4. Don’t Break My Heart
5. Betty
6. Bury My Head
7. French Song
8. Tonight
9. Goldfish
10. Fireworks

Lähteet
-------

* Walshin haastattelu

### Viitteet

1. ↑  Kate Walsh *amazon.co.uk*. Amazon.com. Viitattu 17.7.2013. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kate Walsh**.
* Kate Walsh Myspacessa (englanniksi)
* @katewalshmusic Twitterissä
* Kate Walsh Official Facebookissa
Gerard van Velde
**Gerard van Velde** (s. 30. marraskuuta 1971 Wapenveld, Alankomaat) on alankomaalainen entinen pikaluistelija, joka oli erikoistunut sprinttimatkoille. 

1992 Albertvillen olympialaisissa van Velde sijoittui 500 metrillä neljänneksi ja tuhannella metrillä viidenneksi. Kahta vuotta myöhemmin Lillehammerin olympialaisissa hän sijoittui tuhannella metrillä yhdeksänneksi. Hänelle tuottivat erityisiä ongelmia uudet *klap*-luistimet, joiden käyttöä hän ei millään tahtonut oppia. Hän ei mahtunut Alankomaiden joukkueeseen Naganon olympialaisiin ja tästä turhautuneena ehti jo lopettaa luistelu-uransa ja ryhtyi automyyjäksi. Vuoden hiljaiselon jälkeen maajoukkueluistelija Rintje Ritsma houkutteli van Velden takaisin luistelun pariin lähinnä hauskanpitomielessä, mutta van Velde saikin uuden kipinän lajiin. Aluksi tulokset olivat kehnoja, mutta ajan mittaan otteet paranivat ja nousu huippua kohti alkoi. Sprintterien MM-kisoissa 2001 van Velde sijoittui jo seitsemänneksi. Salt Lake Cityn olympialaisiin vuonna 2002 van Velde lähti suurin odotuksin, mutta jäi pettymyksekseen 500 metrillä neljänneksi. Kuitenkin tuhannella metrillä hän onnistui ja voitti olympiakultaa uudella maailmanennätysajalla 1.07,18. 

Vuonna 2003 van Velde luisteli sprintterien MM-kisoissa hopealle. Matkakohtaisissa MM-kisoissa hän saavutti tuhannella metrillä hopeaa ja oli 500 metrillä neljäs. Seuraavana vuonna hän oli sprintterien MM-kisoissa neljäs. Hän ei enää mahtunut Alankomaiden joukkueeseen Torinon olympialaisiin 2006, vaikka oli vielä edellisvuonna voittanut maan mestaruuden 500 metrillä.

Alankomaiden mestaruuksia van Veldellä on kaikkiaan 18. Hän lopetti uransa tammikuussa vuonna 2008.

Lähteet
-------

1. ↑  Van Velde hurjassa vauhdissa.  *Helsingin Sanomat*, 17. helmikuuta 2002.
2. ↑   (Arkistoitu – Internet Archive)
Latvian historialliset alueet, Selonia ja Zemgale vihreällä.
**Selonia** (latv. *Sēlija*, liett. *Aukšzemė*) on historiallinen alue Latvian ja Liettuan rajaseudulla. Se käsittää Latvian Zemgalen alueen itäosat ja osia Koillis-Liettuasta. Nimensä se on saanut seelien historiallisesta balttilaisesta heimosta. Alueen keskus on Jēkabpilsin kaupunki. Seelit sulautuivat myöhemmin latgalleihin, ja alueen murteet voidaan edelleen yhdistää Latgalessa puhuttuihin murteisiin. Alueen tarkimpiin kuvauksiin kuuluu Mindaugasin alueidenluovutussopimus, jonka hän teki Saksalaisen ritarikunnan kanssa. Tämän dokumentin mukaan Selonian raja alkoi Väinäjoelta nykyisen Väinänlinnan kohdalta, kulki pitkin Kopkelisjokea Luodisjärvelle ja sieltä pohjoiseen pitkin Dusetajokea Sartaijärvelle. Sieltä se ulottui Latuva-, Vašuoka- ja Viešintajoille pitkin Lėvuojokea, ja sieltä Mūšajoen alajuoksua Babytejoen suulle.

Selonian lippu ja vaakuna

Lähteet
-------

* Vytautas Kazakevičius: Selonian archaeological sites in Lithuania *istorija.lt*. Viitattu 4.5.2010. (englanniksi)
**Vuyisile Mini** (1920 Port Elizabeth − 6. marraskuuta 1964 Pretorian keskusvankila) oli eteläafrikkalainen apartheidin vastustaja, ammattiyhdistysaktivisti, laulaja, lauluntekijä ja *Umkhonto we Sizwen* jäsen, joka oli yksi ensimmäisistä teloitetuista ANC:n jäsenistä.

Minin isä oli Port Elizabethin sataman satamatyöläinen, joka oli ammattiyhdistysaktivisti. Minin suoritettua peruskoulun hän siirtyi työelämään ja toimi pian täysipäiväisesti ammattiyhdistysliikkeessä organisoijana ja johtajana. Hän sai SACTU:lta tehtäväksi metallisteollisuuden työläisten ammattiliiton organisoimisen ja toimi pian Metallityökäisten liiton sihteerinä. Hän perusti myös Stephen Tobian kanssa Afrikkalaisten rakennustyöläisten ja Port Elizabethin satamatyöläisten liiton.

Vuonna 1951 Mini liittyi ANC:n jäseneksi ja vangittiin vuonna 1952 yhdessä Govan Mbekin kanssa osallisuudesta ANC:n vastarintakampanjaan, kun hän tarkoituksellisesti nousi vain valkoisille tarkoitettuun junaan. Vapauduttuaan vankilasta Mini nousi nopeasti ANC:n hierarkiassa ja valittiin pian Kapmaan ANC:n osaston sihteeriksi. Vuonna 1956 Mini oli yhtenä syytettynä suuressa maanpetosoikeudenkäynnissä, mutta vapautettiin todisteiden puutteen vuoksi. Vuonna 1960 hänet valittiin SACTU:n Itä-Kapin osaston sihteeriksi.

Mini oli ensimmäisten Umkhonto we Sizween liittyneiden aktivistien joukossa vuonna 1961 ja hänestä tuli Itä-Kapin komentoryhmän jäsen. 10. maaliskuuta 1963 hänet pidätettiin, asetettiin syytteeseen 17:stä šabotaasista ja muista poliittisista rikoksista ja tuomittiin maaliskuussa 1963 kuolemaan huolimatta kansainvälisistä protesteista ja muun muassa YK:n pääsihteeri U Thantin vetoomuksesta. Hänet teloitettiin hirttämällä 6. marraskuuta 1964.

Vuyisile Mini oli myös lahjakas näyttelijä, runoilija ja laulaja, joka muistetaan useista säveltämistään vapautuslauluista, joista tunnetuin on *Pasopa nansi 'ndondemnyama we Verwoerd* (suom. *Varo, Verwoerd, mustat tulevat*), jota hän lauloi myös vankilassa ennen teloitustaan.

Lähteet
-------

1. 1 2 3 4 5  Vuyisile Mini sahistory.org.za. Viitattu 13.9. 2007. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
**Troy Douglas** (s. 30. marraskuuta 1962) on alankomaalainen pikajuoksija.

Bermudaa edustanut Douglas karsiutui Budapestin sisäratojen MM-kisoissa 1989 200 metrin juoksun alkuerissä ajalla 21,94 ja 400 metrin juoksun alkuerissä ajalla 48,46. Kaksi vuotta myöhemmin Sevillan sisäratojen MM-kisoissa hän karsiutui 200 metrin välierissä ajalla 21,78. 1992 hän sijoittui yleisurheilun maailmancupissa 400 metrillä kahdeksanneksi ajalla 47,43. Seuraavana vuonna hän karsiutui Toronton sisäratojen MM-kisoissa 400 metrin alkuerissä ja Göteborgin ulkoratojen MM-kisoissa 400 metrin välierissä toisissa alkuerissä ajalla 45,57.

Douglas voitti Barcelonan sisäratojen MM-kisoissa 1995 MM-hopeaa 200 metrillä ajalla 20,94. Kaksi vuotta myöhemmin hän juoksi Pariisin sisäratojen MM-kisoissa 200 metrillä neljänneksi ja myöhemmin samana vuonna hän karsiutui Ateenan ulkoratojen MM-kisoissa 200 metrin välierissä ajalla 20,43. Douglas sai Alankomaiden edustusoikeuden 7. elokuuta 1998. Budapestin EM-kisoissa hän juoksi 200 metrillä alun perin neljänneksi mutta hänet hylättiin epäurheilijamaisen käytöksen takia. Kauden lopussa hän sijoittui yleisurheilun maailmancupissa 200 metrillä kolmanneksi ajalla 20,40. Juuri ennen Sevillan MM-kisoja 1999 hän kärähti dopingista ja sai kahden vuoden kilpailukiellon.

Douglas palasi radoille kilpailukiellon päättymisen jälkeen vuonna 2001. Edmontonin MM-kisoissa hän karsiutui 100 metrin juoksun välierissä ajalla 10,47 ja 200 metrin toisissa alkuerissä. Vuonna 2002 hän karsiutui Wienin sisäratojen EM-kisoissa 60 metrin alkuerissä. Münchenin ulkoratojen EM-kisoissa hän karsiutui 100 metrin välierissä ajalla 10,36 ja sijoittui 200 metrillä seitsemänneksi. Pariisin MM-kisoissa 2003 Douglas karsiutui 200 metrillä toisissa alkuerissä, mutta oli mukana Alankomaiden joukkueessa, joka voitti 4 x 100 metrin viestijuoksussa MM-pronssia.

Douglas on 173 senttimetriä pitkä ja painoi aktiiviaikoinaan 71 kilogrammaa.

Ennätykset
----------

### Ulkoradat

* 100 metrin juoksu: 10,19 (2001)
* 200 metrin juoksu: 20,19 (2001)
* 300 metrin juoksu: 33,16 (2001)
* 400 metrin juoksu: 45,26 (1996)

### Sisäradat

* 60 metrin juoksu: 6,70 (1999)
* 200 metrin juoksu: 20,77 (1997)
* 400 metrin juoksu: 47,15 (1994)

Lähteet
-------

1. 1 2 3 4 5 6 7  Troy Douglas Kansainvälinen yleisurheiluliitto.  (englanniksi)
2. ↑  , s. 1
3. ↑  Siukonen, Markku: *Urheilun vuosikirja 20*, s. 62. Kustannus-Notariaatti Oy, 1999. ISBN 952-5106-09-8.
4. ↑
5. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**AS Võru Juust** on Valion virolainen tytäryhtiö Võrussa, eteläisessä Virossa. Yhtiö on maan johtava juuston valmistaja*lähde?*. Henkilökuntaa yhtiössä on 144 ja liikevaihto on 33 miljoonaa euroa. Yhtiön päätuote on *Atleet*-merkkinen murukolojuusto, joka on juustolan oman tuotekehityksen tulos. *Atleet* on Võru Juustin tunnetuin tuote Virossa ja Venäjällä. Juustola valmistaa myös italialaisella menetelmällä *Forte*-merkkistä parmesaanityyppistä juustoa. Võru Juust on yksi 14 600 asukkaan Võrun kaupungin suurimmista työnantajista.

Historia
--------

Võru Juust oli aikanaan Neuvostoliiton suurin juustola. Juustoa valmistui ennätysvuonna yhdeksän miljoonaa kiloa ja henkilökuntaa oli jopa 950. Marraskuussa 2003 Valio hankki osake-enemmistön juustolasta italialaiselta Saviolalta. Norjalainen Synnöve Finden AS jäi merkittäväksi vähemmistösosakkaaksi. Valio osti Synnöve Findenin osuuden syyskuussa 2004.

Lähteet
-------

1. 1 2  AS Võru Juust Valio.  Arkistoitu 28.9.2007. Viitattu 13.12.2008.
2. 1 2  Murtomaa-Niskala, Aino: Võru Juust tähtää parmesaanilla Keski-Eurooppaan.  *Maito ja Me -lehti*, 2004, nro 7.  Valio. Artikkelin verkkoversio. Viitattu 21.3.2008.  (Arkistoitu – Internet Archive)

Aiheesta muualla
----------------

* Yhtiön kotisivut (Arkistoitu – Internet Archive) (viroksi)

Valion tytäryhtiöt

* Finlandia Cheese
* Nordic Dairy Holding
* Rushold M
	+ OOO Valio
	+ Valio Center Odintsovo
* Valio Baltic
	+ Valio Eesti
	+ Võru Juust
* Valio Danmark
* Valio International (Latvia)
* Valio International (Liettua)
* Valio Shanghai
* Valio Sverige
**Susanthika Jayasinghe** (s. 17. joulukuuta 1975) on entinen srilankalainen pikajuoksija.

Jayasinghe karsiutui Göteborgin MM-kisoissa 1995 100 metrin juoksun toisissa alkuerissä ajalla 11,76. Kaksi vuotta myöhemmin hän voitti Ateenan MM-kisoissa MM-hopeaa 200 metrin juoksussa ajalla 22,39. Vuonna 1999 hän karsiutui Sevillan MM-kisoissa 100 metrin alkuerissä ajalla 11,42 ja sijoittui GP-finaalissa 200 metrillä kahdeksanneksi. Sydneyn olympialaisissa 2000 hän karsiutui 100 metrin välierissä ajalla 11,33, mutta voitti olympiapronssia 200 metrillä ajalla 22,28. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista. Seuraavana vuonna hän juoksi Lissabonin sisäratojen MM-kisoissa 200 metrillä neljänneksi.

Jayasinghe sijoittui 2002 Kansainyhteisön kisoissa 100 metrillä neljänneksi ajalla 11,08. Myöhemmin samana vuonna hän voitti Aasian-mestaruuskisoissa kultaa sekä 100 että 200 metrillä ja juoksi yleisurheilun maailmancupissa kolmanneksi 100 metrillä ja neljänneksi 200 metrillä. Pariisin MM-kisoissa 2003 hän karsiutui 100 metrin alkuerissä. Neljä vuotta myöhemmin Osakan MM-kisoissa hän karsiutui 100 metrin alkuerissä, mutta voitti MM-pronssia 200 metrillä.

Jayasinghe ilmoitti helmikuussa 2009 lopettavansa kilpauransa.

Ennätykset
----------

* 100 metrin juoksu: 11,04 (2000)
* 200 metrin juoksu: 22,28 (2000)

Lähteet
-------

* Susanthika Jayasinghe Kansainvälinen yleisurheiluliitto.  (englanniksi)

### Viitteet

1. ↑  Marion Jonesin kultaa ei anneta toiselle dopingsekoilijalle.  *Helsingin Sanomat*, 10.12.2009. Artikkelin verkkoversio. Viitattu 10.12.2009.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Petteri Markus Pulkkinen** (s. 10. toukokuuta 1973 Ylöjärvi) on entinen suomalainen pikajuoksija ja 400 metrin aitajuoksija. Hän edusti Ylöjärven Urheilijoita, ja häntä valmensi Pentti Pulkkinen.

Pulkkinen selviytyi 19-vuotiaiden EM-kilpailuissa Thessalonikissa 1991 toisiin alkueriin 400 metrin aitajuoksussa. Hän kuului lisäksi Suomen joukkueeseen, joka sijoittui kuudenneksi 4 × 100 metrin viestissä ajalla 41,23 s. Saman ikäluokan MM-kilpailuissa Soulissa 1992 hän karsiutui 400 metrin aitajuoksun alkuerissä. Aikuisten arvokilpailuihin hän osallistui pitkällä aitamatkalla Helsingin 1994 EM-, Göteborgin 1995 MM- ja Budapestin 1998 EM-kilpailuissa karsiutuen joka kerta alkuerissä.

Pulkkinen edusti Suomea aikuisten maaotteluissa ja Euroopan cupin kilpailuissa vuosina 1994−1998. Hän sijoittui Turussa 1995 toiseksi Euroopan cupin I-divisioonan 400 metrin aitajuoksussa 22-vuotiaiden Suomen ennätysajalla 49,85 s. Samoissa kilpailuissa hän kuului Suomen voitokkaaseen 4 × 400 metrin viestijoukkueeseen. Elokuussa 1998 hän voitti Helsingissä 400 metrin aitojen maaottelujuoksun. Hän voitti samassa lajissa lisäksi 22-vuotiaiden Euroopan cupin kilpailun Lillehammerissa 1994.

Pulkkinen voitti 400 metrin aitojen Suomen mestaruuden Lapualla 1995 ajalla 50,99 s ja Oulussa 1998 tuloksella 51,39. SM-hopeaa hän sai Tampereella 1996 ja SM-pronssia Tuusulassa 1994. Lisäksi hän sai SM-hopeaa 400 metrin juoksussa Lappeenrannassa 1997. Sisäratojen SM-kilpailuissa hän voitti kultaa 300 metrin aitajuoksussa 1992, 1995 ja 1996.

Ennätykset
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat

| *Laji* | *Aika* | *Paikka* | *Vuosi* |
| --- | --- | --- | --- |
| **100 m** | 10,80 | Hämeenlinna | 1996 |
| **200 m** | 21,75 | Valkeakoski | 1992 |
| **400 m** | 47,69 | Lappeenranta | 1997 |
| **300 m aj** | 36,62 | Tukholma | 1991 |
| **400 m aj** | 49,85 | Turku | 1995 |

 | Sisäradat

| *Laji* | *Aika* | *Paikka* | *Vuosi* |
| --- | --- | --- | --- |
| **60 m** | 6,89 | Turku | 1992 |
| **400 m** | 49,00 | Jyväskylä | 1994 |
| **300 m aj** | 35,56 | Tampere | 1995 |

 |

Lähteet
-------

* Petteri Pulkkinen Tilastopaja (vaatii kirjautumisen, maksullinen palvelu).

### Viitteet

1. ↑  Finnish Indoor Championships www.gbrathletics.com (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Jurjev-Polski** (ven. Ю́рьев-По́льский) on kaupunki Vladimirin alueella Venäjällä. Se sijaitsee Kljazman sivujoen Kolokšan yläjuoksulla 68 kilometriä Vladimirista luoteeseen. Kaupunki on Jurjev-Polskin piirin keskus. Sen kautta kulkee Moskovan ja Kinešman välinen rautatie sekä Vladimirin ja Pereslavl-Zalesskin välinen maantie. Asukkaita on 19 600 henkeä (vuonna 2010).*lähde?*

Jurjev-Polskin on perustanut ruhtinas Juri Dolgoruki vuonna 1152 Vladimir-Suzdalin rajalinnoitukseksi. Vuodesta 1212 se oli lääniruhtinaskunnan keskus. Vuosina 1238, 1382 ja 1408 mongolivalloittajat hävittivät kaupungin. Vuonna 1612 sen polttivat puolalaiset maahantunkeutujat. 

1600-luvun puolivälissä Jurjev-Polskista tuli huomattava kaupan keskus, jonka kehitystä edisti sen sijainti Suzdalin ja Moskovan välisen maantien varrella. Vuonna 1778 siitä tuli Vladimirin lääniin kuuluneen kihlakunnan keskus. 1700-luvulla kaupunkiin syntyi tekstiiliteollisuutta.

Nykyään Jurjev-Polski on maatalousalueen keskus, jossa on elintarviketeollisuutta, kutomo ja konepaja. Rotkojen halkomilla kukkuloilla sijaitsevassa kaupungissa on säilynyt jäänteitä 1100-luvun kremlistä. Koillisosassa sijaitsee 1200-luvulla perustettu Arkkienkeli Mikaelin luostari. Sen lähellä on vuosina 1230–1234 rakennettu Pyhän Yrjön katedraali, joka on yksi huomattavimmista Vladimir-Suzdalin rakennustaiteen muistomerkeistä. Keskustassa on säilynyt vanha kauppahalli ja 1800–1900-luvun kivisiä ja puisia asuinrakennuksia.

Jurjev-Polski on yksi Venäjän kultaisen renkaan matkailukohteista. Kaupungissa toimii vuonna 1920 perustettu museo.

Lähteet
-------

* *Goroda Rossii: entsiklopedija*, s. 534. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jurjev-Polski**.
* Jurjev-Polskin piirin sivusto[vanhentunut linkki] (venäjäksi)
* Jurjev-Polskin kaupungille omistettu sivusto (venäjäksi)
* Jurjev-Polskin museo (venäjäksi)
Bežanitsyn piirin sijainti Pihkovan alueen kartalla.
**Bežanitsyn piiri** (ven. Бежа́ницкий райо́н, *Bežanitski raion*) on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 3 535 neliökilometriä. Vuonna 2010 siellä asui 13 264 henkeä.

Vuonna 1927 perustetun piirin hallinnollinen keskus on Bežanitsyn (ven. Бежаницы, 4 333 as.) kaupunkimainen taajama. Lisäksi siihen kuuluu Krasnyi Lutšin (ven.  Красный Луч, 1 020 as.) kaupunkimainen taajama ja 10 maalaiskuntaa:*lähde?*

* Aševo (ven. Ашево)
* Bežanitsyn maalaiskunta (ven. Бежаницкая волость)
* Dobryvitši (ven. Добрывичи)
* Dvortsy (ven. Дворцы)
* Kudever (ven. Кудеверь)
* Ljuštšik (ven. Лющик)
* Mahnovo (ven. Махново)
* Novo-Kuznetsovo (ven. Ново-Кузнецовская волость; keskuspaikka Ubliska, ven. Ублиска)
* Tsevlo (ven. Цевло)
* Tšihatšovo (ven. Чихачёво)

Piirin kautta kulkee Pihkovan ja Velikije Lukin välinen maantie sekä Dnon ja Novosokolnikin välinen rautatie.

Talous perustuu maidon ja lihan tuotantoon sekä pellavan, perunan ja rehun viljelyyn. Pellava jalostetaan paikallisessa laitoksessa. Huomattavin teollisuuslaitos on Krasnyi Lutšin lasitehdas.

Nähtävyyksiä ovat vuosina 1850–1900 rakennettu puinen Tihvinän Jumalanäidin ikonin kirkko Aksjonovon kylässä sekä Bežanitsyn kotiseutumuseo.

Lähteet
-------

1. 1 2  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 27.7.2013. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bežanitsyn piiri**.
* Bežanitsyn piiri Pihkovan alueen sivustolla (Arkistoitu – Internet Archive) (venäjäksi)
* Bežanitsyn taajamalle ja piirille omistettu sivusto (venäjäksi)

Pihkovan alueen piirit ja *kaupunkipiirit*
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
*Pihkova* • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
*Velikije Luki* • 
Velikije Luki
**Marcin Marciniszyn** (s. 7. syyskuuta 1982 Bystrzyca Kłodzka) on puolalainen pikajuoksija, joka kilpailee pääasiassa 400 metrin juoksussa.

Marciniszyn voitti vuonna 2001 Puolan nuorten mestaruuden 400 metrillä. Kaksi vuotta myöhemmin hän voitti maansa alle 23-vuotiaiden mestaruuden ja Birminghamin MM-hallikilpailuissa hän juoksi 4 × 400 metrin viestijuoksussa alun perin neljänneksi sijoittuneessa Puolan joukkueessa. Myöhemmin joukkue nousi kuitenkin Jerome Youngin ja Yhdysvaltain joukkueen hylkäyksen jälkeen kolmanneksi. Vuonna 2004 hän voitti Puolan mestaruuden 400 metrillä. Vuonna 2005 hän karsiutui Madridin sisäratojen EM-kisoissa 400 metrin alkuerissä ajalla 46,89. Myöhemmin samana vuonna hän voitti Puolan mestaruuden, mutta karsiutui Helsingin MM-kisoissa alkuerissä ajalla 45,97. Seuraavana vuonna hän voitti Puolan sisäratojen mestaruuden. Moskovan sisäratojen MM-kisoissa Marciniszyn karsiutui 400 metrin välierissä, mutta oli samoissa kisoissa mukana Puolan joukkueessa, joka voitti MM-hopeaa 4x400 metrin viestijuoksussa. Myöhemmin samana vuonna hän voitti Puolan mestaruuden ja karsiutui Göteborgin EM-kisojen välierissä ajalla 45,96. 

Marciniszyn voitti Puolan mestaruuden vuonna 2007. Osakan MM-kilpailuissa hän karsiutui 400 metrin alkuerissä ajalla 45,83, mutta oli mukana voittamassa MM-pronssia 4 x 400 metrin viestissä.
Vuoden 2009 Torinon sisäratojen EM-kisoissa hän voitti jälleen pronssia pitkästä viestistä. Marciniszyn voitti myös Puolan mestaruuden vuonna 2009, mutta Berliinin MM-kilpailuissa hän karsiutui 400 metrin alkuerissä. Vuonna 2010 hän karsiutui alkuerissä Dohan sisäratojen MM-kisoissa ja välierissä Barcelonan EM-kisoissa. Daegun MM-kisoissa 2011 hän karsiutui jälleen välierissä.

Henkilökohtaiset ennätykset
---------------------------

* 200 metrin juoksu: 21,07 (2011)
* 300 metrin juoksu: 33,20 (2009)
* 400 metrin juoksu: 45,27 (2011)

Lähteet
-------

1. 1 2 3 4 5  Marcin Marciniszyn Kansainvälinen yleisurheiluliitto.  (englanniksi)
2. ↑  Jerome Young is stripped of 2003 World Championship 400m gold *iaaf.org*.  24.2.2009. IAAF. Viitattu 19.3.2009. (englanniksi)
3. ↑
4. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Marc Karam** (s. 28. elokuuta 1980, Montreal) on kanadalainen pokeriammattilainen. Karamin syntymän jälkeen libanonilaistaustainen perhe muutti Libanoniin vuonna 1982, mutta palasi takaisin Kanadan Ottawaan seuraavana vuonna. Karam aloitti täyspäiväisen pokeriammattilaisuuden alkuvuodesta 2006. Hänen lempinimensä on "Myst".

Karamin pokeriuran toistaiseksi arvokkain saavutus on European Poker Tourin Monte Carlon vuoden 2007 Grand Finalin kakkostila. Karam ansaitsi Gavin Griffinin voittamasta turnauksesta 1 061 820 euroa. Vuonna 2006 hän oli samassa turnauksessa neljäs. 

World Poker Tourilla Karam on selvinnyt finaalipöytään kerran: North American Poker Championship WPT No-Limit Hold'em Championship -turnauksessa vuonna 2006 hän oli kuudes ansaiten 169 027 dollaria. Australian mestaruuskilpailuissa eli "Aussie Millions" -tapahtuman pääturnauksessa vuonna 2007 Karam oli samoin kuudes.

Marc Karam edustaa Eurolinx Poker -nettipokerihuonetta. Lokakuussa 2007 hänen pokeriuransa turnausansiot ylittivät 2,0 miljoonaa dollaria.

Lähteet
-------

1. ↑   : Marc Karam WSOP player profile World Series of Poker. Viitattu 15. lokakuuta 2007.
2. ↑  Bill Sparks: Interview with Marc "Myst" Karam  27.1.2007. Canadian PokerPlayer.  Arkistoitu 29.9.2007. Viitattu 18. huhtikuuta 2007.
3. ↑   : Marc Karam stats The Hendon Mob. Viitattu 15. lokakuuta 2007.

Aiheesta muualla
----------------

* Karamin blogi
* Marc Karam The Hendon Mob Poker Databasessa (englanniksi)
**Jyväskylän Asukkaiden Paikallisagenda JAPA ry** on keväällä 2001 perustettu yhdistys, jonka tarkoituksena on kestävän kehityksen edistäminen Jyväskylän seudulla. Yhdistyksen kestävän kehityksen edistämistoiminnalle eli paikallisagendatyölle on myönnetty Jyväskylän kaupunginhallituksen valtuutus vuonna 2003. Yleishyödyllinen ja voittoa tavoittelematon JAPA ry on aktiivisesti yhteistyössä kaupungin asukkaiden, viranomaisten, luottamushenkilöiden ja muiden toiminnalleen tarpeellisten sidosryhmien välillä.

JAPA ry toteuttaa erilaisia hankkeita, kampanjoita ja projekteja, joiden tavoitteena on ollut kestävän kehityksen konkreettinen edistäminen. Yhdistys panostaa yhteistyöhön alueen asukasyhdistysten ja Jyväskylän kaupungin kanssa, sekä seutukunnalliseen toimintaan.

JAPA ry:n vuosittaisia projekteja ovat mm. Asuinalueiden siivoustalkoot toukokuussa, jättiukonputkien torjuntakampanja sekä pujonnyhtämiskampanja touko-elokuussa, Liikkujan viikko ja Autoton päivä syyskuussa, Energiansäästöviikko lokakuussa ja "Älä osta mitään –päivä" marraskuussa. 

Yhdistys on toteuttanut myös muita kestävän kehityksen edistämiseen tähtääviä hankkeita ja projekteja, kuten Sotkutonta päivää! ja Porkkanamafia 2009. JAPA ry edistää käytännön ympäristökasvatustyötä myös järjestämällä jäte-, ympäristö- ja energianeuvontaa sekä herättämällä uudelleen henkiin kouluissa hiipunutta siivouspäiväperinnettä.

Aiheesta muualla
----------------

* Jyväskylän paikallisagenda JAPA ry
* Sotkutonta päivää!
* Älä jätä kesäkoiraa (Arkistoitu – Internet Archive)
* Porkkanamafia.fi
Hossein Amanat Azadin tornin edustalla.
**Hossein Amanat** (pers. ‏حسین امانت‎, s. 1942) on iranilais-kanadalainen bahá'í-arkkitehti. Hän nousi kuuluisuuteen voittamalla Azadi-tornin suunnittelukilpailun Iranissa vuonna 1966. Voiton myötä Amanat pääsi suunnittelemaan lukuisia modernia arkkitehtuuria edustavia rakennuksia Iraniin: hän suunnitteli muun muassa Sharifin teknillisen yliopiston (1975), Teheranin Persian Heritage Centerin (1984) ja Iranin Kiinan-suurlähetystön (Peking, 1983).

Amanat muutti Kanadaan vuonna 1980, minkä jälkeen hänen toimistonsa on ottanut vastaan yhä monipuolisempia tehtäviä. Niihin lukeutuvat esimerkiksi bahá'í-uskonnon keskuspaikka Israelin Haifassa, bahá'í-pyhäkkö Samoalla ja lukuisat erityyppiset rakennukset Yhdysvalloissa, Kanadassa ja Kiinassa.

Lähteet
-------

1. 1 2  Amanat Architect Amanat Architect / Arc Design. Viitattu 13. tammikuuta 2010.

Aiheesta muualla
----------------

* Kuvia tai muita tiedostoja aiheesta **Hossein Amanat** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* ULAN

 |
|  |
| Henkilöt | 
* Structurae

 |

 |
Preston Thomas Tucker
Tucker Sedan vuosimallia 1948.
**Preston Thomas Tucker** (21. syyskuuta 1903 – 26. joulukuuta 1956) oli yhdysvaltalainen autotehtailija. 

Preston Tucker ystävystyi kilpa-ajaja, autosuunnittelija Harry Millerin kanssa, kun hän vietti aikaansa kilparatojen varikoilla. Ystävyydestä sai alkunsa yksi yhdysvaltalaisen autoteollisuuden kunnianhimoisimmista hankkeista. Tucker päätti rakentaa ystäviensä autosuunnittelija Alexander Tremulisin, teknisen asiantuntijan John Eddie Offuttasin ja Harry Millerin avustuksella auton, joka olisi muotoilultaan tulevaisuutta ja hinnaltaan niin edullinen, jotta kenellä tahansa olisi varaa ostaa hänen nimeään kantava auto.

Teknisiltä ratkaisuiltaan auto oli tulevaisuutta. Auton moottori oli sijoitettu taakse, ja autossa oli käytössä turvavyöt. Tuckerin ajatus oli varustaa auto kolmannella etulyhdyllä, joka ohjauspyörää kääntämällä kääntyisi ajoradan mukaisesti. Kolmas etulyhty jäi autoihin, vaikka sitä ei saatu toimimaan suunnitellulla tavalla. Autossa oli lisäksi erillisjousitus ja hydrauliset jarrut. Väitetään että Tucker olisi saanut innoituksensa 1930-luvun Tatran malleista T77 ja T87, joihin hän oli tutustunut toisen maailmansodan aikana Euroopassa ollessaan. Autoissa onkin lukuisia teknisiä yhtäläisyyksiä, muun muassa virtaviivainen muotoilu, takamoottorisuus ja kääntyvä etulyhty.

Prototyyppi nimeltä "Tin Goose" valmistui kesäkuussa vuonna 1947, ja keväällä 1948 alkoi auton sarjatuotanto. Malli sai nimen Tucker 48. Autoa kehuttiin kaikissa autolehdissä, ja se oli ostajien mieleen.

Preston Tucker sai syytteet petoksesta ja arvopaperihuijauksesta. Oikeudenkäynnissä väitettiin, että hän oli myynyt olemattoman autotehtaan osakkeita ja kerännyt ennakkomaksuja autosta, jota ei ollut tarkoitus valmistaa eikä koskaan valmistettaisi. Oikeudenkäynnin aikana rakennuksen eteen ajettiin "todisteena" kaikki 51 valmistettua autoa. Kaikki syytteet hylättiin, mutta oikeudenkäynti ja kielteinen julkisuus oli romahduttanut osakkeiden arvon yhdessä yössä. Maaliskuussa 1949 tehdas lopetti toiminnan. Preston Tuckerin tehdas valmisti kaikkiaan 51 autoa, joista vuonna 2008 on jäljellä 47 kappaletta. Yksi autoista, alustanumero 1038, myytiin elokuussa 2008 yhdysvaltalaisessa autohuutokaupassa runsaalla miljoonalla dollarilla.

Preston Tuckerin elämästä kertova elokuva *Tucker – mies ja unelma* valmistui 1988.

Lähteet
-------

1. ↑  Garry Foster - The Wind Tunnel Wonder[vanhentunut linkki]
2. ↑  *Tucker – mies ja unelma* Internet Movie Databasessa. (englanniksi)

* Automotive History, sisältää valokuvia

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Preston Tucker**.
* Tucker owner club

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Muut | 
* NARA
* SNAC

 |

 |
*Tämä artikkeli kertoo 2000-luvun pikajuoksijasta. 1950-luvun kymmenottelijasta kertoo artikkeli Milt Campbell.*

**Milton Campbell** (s. 15. toukokuuta 1976) on yhdysvaltalainen 400 metrin juoksija.

Campbell voitti Maebashin sisäratojen MM-kisoissa 1999 MM-hopeaa 400 metrillä ajalla 45,99. Hän oli samoissa kisoissa mukana Yhdysvaltain joukkueessa, joka voitti MM-kultaa 4 x 400 metrin viestijuoksussa uudella maailmanennätysajalla 3.02,83. Kaksi vuotta myöhemmin Lissabonin sisäratojen MM-kisoissa hän voitti hopeaa 400 metrin henkilökohtaisessa kilpailussa. Birminghamin sisäratojen MM-kisoissa 2003 hän oli mukana kultaa alun perin voittaneessa viestijoukkueessa, mutta IAAF hylkäsi Yhdysvaltain joukkueen voiton myöhemmin Jerome Youngin tunnustettua käyttäneensä dopingia urallaan.

Campbell voitti vuonna 2004 Yhdysvaltain sisäratojen mestaruuden 400 metrillä ja sijoittui samana vuonna Budapestin sisäratojen MM-kisoissa matkan viidenneksi. Kaksi vuotta myöhemmin hän voitti maansa sisäratojen mestaruuden ja juoksi Moskovan sisäratojen MM-kisoissa 400 metrillä viidenneksi. Hän oli samoissa kisoissa Yhdysvaltain joukkueessa, joka voitti viestissä MM-kultaa.

Ennätykset
----------

* 200 metrin juoksu: 20,47 (2002)
* 300 metrin juoksu: 32,82 (2001)
* 400 metrin juoksu: 44,67 (1997)
* 600 metrin juoksu: 1.15,83 (1999)
* 800 metrin juoksu: 1.50,96 (2004)

Lähteet
-------

1. 1 2 3 4 5  Milton Campbell Kansainvälinen yleisurheiluliitto.  (englanniksi)
2. ↑
3. ↑  Jerome Young is stripped of 2003 World Championship 400m gold *iaaf.org*.  24.2.2009. IAAF. Viitattu 3.3.2009. (englanniksi)
4. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Robert Kalina** (s. 1955) on Itävallan keskuspankissa työskentelevä setelien suunnittelija.

Kansainvälisesti tunnetuksi hän tuli voitettuaan eurosetelien suunnittelukilpailun syyskuussa 1996. Hänen suunnittelemansa setelisarja oli yksi eri suunnittelijoiden tekemästä 44 ehdotuksesta.

Euroseteleiden suunnittelussa yksi erityinen vaikeus oli se, että kuvat eivät saaneet sisältää mitään kansallisia, olemassa olevia kohteita. Kun muissa kilpailuehdotuksissa esiintyi seteliperinteiden mukaisesti henkilökuvia (vaikkakin anonyymejä), niin Kalina jätti kasvokuvat kokonaan pois ja sai sen sijaan eurooppalaisten yhteisestä rakennusperinnöstä hyvän aiheen eurosetelisarjalle. Kalinan kilpailuehdotuksen onnistuneisuudesta kertoo sekin, että eurosetelien muotoilu ei ole herättänyt mitään merkittävää vastustusta, eikä setelistön uudelleenmuotoilu siten ollut tarpeen ennen kuin niiden turvaominaisuuksien päivitys tuli ajankohtaiseksi yli kymmenen vuoden kuluttua sarjan käyttöönotosta.

Kalinan suunnittelema ensimmäinen eurosetelisarja korvataan vähitellen usean vuoden kuluessa toukokuusta 2013 lähtien toisella eurosetelisarjalla, joka pohjautuu Kalinan seteleiden kuvitukseen mutta on saksalaisen Reinhold Gerstetterin suunnittelema.

Kaikki Itävallan šillinkiarvoiset setelit vuodesta 1982 vuonna 2002 tapahtuneeseen euron käyttöönottoon asti olivat Kalinan suunnittelemia. Hänen käsialaansa ovat myös Azerbaidžanin uudet, 1.1.2006 käyttöön otetut manat-setelit ja kolikot.

Lähteet
-------

1. ↑  European Central Bank: *Euro banknote design exhibition*. Frankfurt am Main, Germany: European Central Bank, 2003. ISBN 92-9181-393-1. (englanniksi)
2. ↑  Uusi 5 euron seteli (s. 1 ja 6)  10.1.2013. Euroopan keskuspankki. Viitattu 26.1.2013. (suomeksi)
3. ↑  Toinen eurosetelisarja  8.11.2012. Euroopan keskuspankki. Viitattu 26.1.2013. (suomeksi)
4. ↑  Schilling-Banknoten der Oesterreichischen Nationalbank 1945–2002 Itävallan keskuspankki. Viitattu 26.1.2013. (saksaksi)
5. ↑  History of the national currency Azerbaidžanin keskuspankki. Viitattu 26.1.2013. (englanniksi) (azeriksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* RKD Artists

 |

 |
**COSMO-Skymed** on italialainen rakenteilla oleva kuuden kaukokartoitussatelliitin järjestelmä, joka on tarkoitettu etenkin Välimeren alueen seurantaan. Sarjan ensimmäinen satelliitti laukaistiin 8. kesäkuuta 2007 Delta II-kantoraketilla Yhdysvaltain Vandenbergin sotilastukikohdasta. Toinen satelliitti pääsi radalleen 9. joulukuuta 2007 ja kolmas 25. lokakuuta 2008.

Kaukokartoitussatelliittien järjestelmä
---------------------------------------

Satelliittijärjestelmän nimi tulee englannin kielen sanoista "Constellation of Small Satellites for Mediterranean basin observation". Se koostuu ainakin neljästä satelliitista, minkä ansiosta se pystyy kuvaamaan samoja kohteita suhteellisen tiheään. Satelliitit seuraavat sadon kasvua, ottavat kuvia karttojen valmistusta varten, tarkkailevat Italian merialueita ja pyrkivät myös osaltaan estämään*selvennä* mediassa laittomaksi kuvattua muuttoliikettä Afrikasta Italiaan. Kuvien resoluutio on noin yksi metri. Satelliittijärjestelmää kutsutaan kaksikäyttöiseksi, koska sen toimintaa rahoittaa Italian avaruusjärjestön (ASI) lisäksi Italian puolustusvoimat.

Satelliittien tekniikkaa
------------------------

Satelliitit on kehittänyt - projektin alkaessa vielä täysin italialainen - Alenia Spazio-yhtiö, joka on nykyisin osa ranskalais-italialaista Thales Alenia Space -yhtiötä. Italialaiset yritykset Galileo Avionica ja Laben kehittivät satelliitin X-kaistan SAR-tutkan jne. kriittisiä komponentteja. Satelliitti perustuu ASIn kehittämään PRIMA-satelliittirunkoon. Sen massa on 1700 kg. Se lentää 619 km korkealla naparadalla, jonka inklinaatio on 97,9 astetta. Kunkin satelliitin elinikä on viisi vuotta.

Telespazio kehitti järjestelmän vaativat maa-asemat ja tietokonejärjestelmät.

Toinen sukupolvi tulossa
------------------------

Kaksi Cosmo SkyMed Gen II-satelliittia laukaistaan vuosina 2014 ja 2015. Italian puolustusministeriö ja Italian avaruusjärjestö ovat vuoden 2009 alussa virallisesti niiden toteutusohjelman. Helmikuun 12. päivänä 2009 kenraali Vincenzo Camporini ja ASI johtaja Enrico Saggese allekirjoittivat asiaa koskevan sopimuksen.

Ohjelma sai nimekseen CSG, Cosmo SkyMed Seconda Generazione. Satelliiteista tulee osa eräiden EU-maiden MUSIS-tiedustelusatelliittiohjelmaan (Multinational Space-based Imaging System).

Lähteet
-------

1. ↑

Aiheesta muualla
----------------

* ASIn Cosmo-Skymed sivusto
Pojoen laakso ulottuu Alpeilta Adrianmereen.
Pojoki lähellä alkulähdettä läntisillä Alpeilla
**Pojoen laakso** on 46 000 km² suuruinen alue Pojoen ympärillä Italiassa. Laakso on itä–länsisuunnassa noin 650 kilometrin pituinen. Pojoen laakson korkeus merenpinnasta vaihtelee neljästä metristä merenpinnan alapuolelta 2100 metrin korkeuteen. Laakso ulottuu Alpeilta Adrianmereen. Laaksoa halkovat lukuisat joet. Pojoen laaksossa on suuria järviä, muun muassa Gardajärvi.

Pojoen laakso voidaan jakaa kahteen osaan, joista käytetään nimiä Alta ja Bassa. Alta on joen yläjuoksulla olevaa ylänköaluetta, joka soveltuu huonosti maanviljelyyn, mutta jossa on nykyään huomattavia teollisuuskeskuksia kuten Torino. Bassa taas on tasankoaluetta, jonka maaperä on rikasta ja erittäin hyvin viljelyyn soveltuvaa. Laakson huomattavia kaupunkeja ovat muun muassa Torino, Milano, Bologna ja Parma.

Lähteet
-------

1. ↑  the Water Board Consorzio di Bonifica II Circondario - Polesine di San Giorgio. Viitattu 6 kesäkuuta 2009. [vanhentunut linkki]
2. ↑  MM-ONE: Pianura Padana: informazioni e 10 luoghi da non perdere *Circuito città d'arte della pianura padana*.  26.2.2016. Viitattu 12.5.2017. (italiaksi)

Aiheesta muualla
----------------

* Kuvia tai muita tiedostoja aiheesta **Pojoen laakso** Wikimedia Commonsissa
**Jerrell Jones** (s. 28. maaliskuuta 1986 Saint Louis, Missouri), tunnetaan paremmin taiteilijanimellään **J-Kwon**, on yhdysvaltalainen rap-artisti.

Biografia
---------

### Uran alku

J-Kwonin kiinnostus musiikkiin sai alkunsa, kun hän katsoi hip-hop -musiikkivideoita. Hän keskittyi freestyle rap-battleihin. 

L.A Reid ja tuottaja Jermane Dupri auttoivat Jonesia tulemaan MC:ksi Duprin levy-yhtiöön So So Def. Joka tapauksessa hänen elämänsä oli pahasti raiteiltaan ennen tätä, hänen äiti heitti hänet ulos talosta kun hän oli 12-vuotias, hän rupesi välittämään crackia ja kokaiinia, hän mursi leukansa MC tappelussa. Yhtiö auttoi häntä kääntämään kaiken parhain päin.

### 2004-2005 musiikki alkaa

J-Kwon aloitti räppäämisen paikallisilla Popoyen ja Church's Chikenin parkkipaikoilla. Jermaine Dupri tuotti hänen ensimmäisen albuminsa Hood Hopin. Kyseinen albumi myi yli 650 000 kappaletta ja oli Billboard 200 -listan sijalla 7. Sen ensimmäinen single "Tipsy" oli Billboard Hot 100 -listan sijalla 2 Yhdysvalloissa ja Isossa-Britanniassa sijalla 4.

Tipsyn jälkeen julkaistiin single "You & Me", jossa vierailevana artistina oli Sadiyyah. Vähän myöhemmin J-Kwon julkaisi kolmannen singlensä "Hood Hop". Neljännen singlen, "Get XXX'd", hän teki 2005 vuonna elokuvan XXX: State of Union soundtrackille. Siinä vierailevina artisteina olivat Ebony Eyez ja Petey Pablo.

Diskografia
-----------

### Sooloalbumit

* Hood Hop (2004)
* Hood Hop 2.5 (2009)
* J-Kwon (2010)

### Singlet

| Vuosi | Kappale | US Hot 100 | US R&B/Hip-Hop | US Rap | UK Singlet | Albumi |
| --- | --- | --- | --- | --- | --- | --- |
| 2004 | "Tipsy" | 2 | 2 | 1 | 4 | *Hood Hop* |
| 2004 | "You & Me" (featuring Sadiyyah) | 58 | 70 | 21 | - | *Hood Hop* |
| 2004 | "Hood Hop" | - | 52 | - | - | *Hood Hop* |
| 2005 | "Get XXX'd" (featuring Ebony Eyez & Petey Pablo) | - | - | - | - | *XXX: State of the Union (soundtrack)* |

Aiheesta muualla
----------------

* J-Kwonin kotisivu (Arkistoitu – Internet Archive)

Lähteet
-------

1. ↑  J-Kwon AllMusicissa (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Nikolai Serafimoviš Bažukov** (ven. Николай Серафимович Бажуков, s. 23. heinäkuuta 1953 Troitsko-Petšorsk, Komin tasavalta, Neuvostoliitto) on Neuvostoliittoa edustanut entinen venäläinen maastohiihtäjä, olympiavoittaja. Etniseltä taustaltaan hän on komi.

Bažukov saavutti 15 kilometrin olympiakultaa Innsbruckissa 1976 voitettuaan toiseksi tulleen maanmiehensä Jevgeni Beljajevin vajaalla kolmella sekunnilla. Samoissa kisoissa hän kuului lisäksi Neuvostoliiton pronssijoukkueeseen 4 x 10 kilometrin viestissä sekä sijoittui 30 kilometrillä viidenneksi.

Lahden MM-kilpailuissa 1978 Bažukov sijoittui yhdeksänneksi sekä 15:llä että 50 kilometrillä. Lake Placidin olympialaisissa 1980 hän hiihti toisen osuuden kultaa voittaneessa Neuvostoliiton viestijoukkueessa, jonka muut jäsenet olivat Vasili Rotšev, Jevgeni Beljajev ja Nikolai Zimjatov.

Lähteet
-------

* Nikolai Bažukov FIS:n tietokannassa (Arkistoitu – Internet Archive) (englanniksi)

### Viitteet

1. ↑  Jaak Prozes: *Onko Putin vepsäläinen?*, s. 314. Tallinna-Kustannus Oy, `2016.

Miesten 15 kilometrin hiihdon olympiavoittajat

|  |
| --- |
| 1956: Hallgeir Brenden |
1960: Håkon Brusveen |
1964: Eero Mäntyranta |
1968: Harald Grønningen |
1972: Sven-Åke Lundbäck |
1976: Nikolai Bažukov |
1980: Thomas Wassberg |
1984: Gunde Svan |
1988: Mihail Devjatjarov |
2002: Andrus Veerpalu |
2006: Andrus Veerpalu |
2010: Dario Cologna |
2014: Dario Cologna |
2018: Dario Cologna |
2022: Iivo Niskanen |
**Edgar Leslie** (31. joulukuuta 1885 Stamford, Connecticut – 22. tammikuuta 1976 New York, New York) oli yhdysvaltalainen lauluntekijä. Hän varttui New Yorkissa ja kävi koulua Cooper Unionissa. Hänen kenties tunnetuin työnsä on "Moon Over Miami".

Leslien ensimmäinen laulu, "Lonesome", julkaistiin vuonna 1909, ja siitä tuli välitön hitti. Haydn Quartetin levyttämänä se nousi listakolmoseksi ja sitten Byron G. Harlanin levyttämänä kuudenneksi. Leslie jatkoi hittien kirjoittamista ja tuottamista vaudevillea varten, merkittävimmin Nat Willsille, Julian Roselle, Belle Bakerille, Lew Dockstaderille, James Bartonille ja Joe Welchille.

Leslie perusti 1920-luvulla oman kustantamonsa, ja vuonna 1927 hän matkusti Englantiin, jossa alkoi yhteistyö säveltäjä Horatio Nichollsin (Lawrence Wrightin pseudonyymi) kanssa. Yhteistyöstä syntyivät sellaiset kappaleet kuin "Among My Souvenirs" (Connie Francisin hitti), "Mistakes" (Vera Lynnin hitti) ja "Shepherd of the Hills" (Jack Hylton Orchestran hitti). Leslie jatkoi hittien tuottamista Yhdysvalloissa 1930–1940-luvuilla. Hän oli aikansa tuotteliaimpia säveltäjiä ja sanoittajia.

Kirjoittajia, joiden kanssa Leslie teki yhteistyötä, olivat muiden muassa Irving Berlin, Joe Burke, Fred Ahlert, James Monaco, Walter Donaldson, Archie Gottler, Maurie Abrams, Joe Young, Harry Warren, Pete Wendling, George Meyer ja Ray Goetz.

Leslie oli ASCAP:n alkuperäisjäsen ja toimi sen johtajana vuosina 1931–1941, sitten uudelleen 1947–1953. Hänet otettiin Songwriters Hall of Fameen vuonna 1972.

Lähteet
-------

1. 1 2  AllMusic: Edgar Leslie
2. 1 2 3 4 5  Songwriters Hall of Fame: Edgar Leslie (Arkistoitu – Internet Archive)

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* SNAC

 |

 |